Z A P I S N I K
39. sjednice Vijeća Mjesnog odbora Cvjetni trg
održane 27. rujna 2024. u prostorijama Mjesnog odbora „Kralj Petar Svačić“, Preradovićeva ulica 29, s početkom u 18:30 sati

[bookmark: _Hlk160460138][bookmark: _Hlk176173010][bookmark: _Hlk176174229]Nazočni članovi Vijeća Mjesnog odbora Cvjetni trg: Milena Bekić Milinović, Nela Jantol, Dragan Hrnjak, Matea Vučić i Nebojša Gavrilov.

Predsjedava: Milena Bekić Milinović, predsjednica Vijeća Mjesnog odbora Cvjetni trg.

Zapisnik vodi: Milena Bekić Milinović, predsjednica Vijeća Mjesnog odbora Cvjetni trg.

[bookmark: _Hlk81384179]Predsjednica konstatira da je nazočno svih 5 članova Vijeća, što znači da Vijeće može pravovaljano odlučivati, te otvara 39. sjednicu Vijeća Mjesnog odbora Cvjetni trg i poziva članove Vijeća da prihvate zapisnik 38. sjednice Vijeća Mjesnog odbora Cvjetni trg.

Vijeće jednoglasno prihvaća tekst zapisnika 38 sjednice Vijeća Mjesnog odbora Cvjetni trg, koja je održana 28. kolovoza 2024. 

Predsjednica Vijeća predlaže dnevni red.

Vijeće jednoglasno utvrđuje
 
DNEVNI RED

1. Godišnji izvještaj o izvršenju Financijskog plana Mjesnog odbora Cvjetni trg za 2023., donošenje 
2. [bookmark: _Hlk178586800]Plan potreba za aktivnostima, programima i projektima unapređenja kvalitete života građana za 2025., donošenje zaključka
3. [bookmark: _Hlk178586987]Odluka o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska, mišljenje, daje se
4. Odluka o izmjeni Poslovnika o radu Vijeća Mjesnog odbora Cvjetni trg, donošenje
5. Inicijativa za postupkom izmjene područja i naziva mjesnih odbora, donošenje zaključka
6. Pitanja i prijedlozi


[bookmark: _Hlk176173890][bookmark: _Hlk176172953]Ad. 1.	Godišnji izvještaj o izvršenju Financijskog plana Mjesnog odbora Cvjetni trg za 2023.,  donošenje

[bookmark: _Hlk178586822][bookmark: _Hlk166245442]Milena Bekić Milinović, predsjednica Vijeća, daje uvodno obrazloženje točke i otvara raspravu.
U raspravi su sudjelovali svi nazočni članovi Vijeća.

Vijeće, nakon kratke rasprave, jednoglasno donosi 






GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Cvjetni trg za 2023.


Članak 1. 
Godišnji izvještaj o izvršenju Financijskog plana Mjesnog odbora Cvjetni trg za 2023. sadrži:

	
Broj ek. klasifik.
	
OSNOVNA I POTANJA NAMJENA
	
Plan za 2023.
(€)
	Ostvareno prihoda za 2023.
(€)
	Ostvareno rashoda za 2023.
(€)
	Indeks (5/3*100)

	1
	2
	3
	4
	5
	6

	 
	RASHODI
	38.700,00
	38.700,00
	36.506,80
	94,33

	3
	RASHODI POSLOVANJA
	38.700,00
	38.700,00
	36.506,80
	94,33

	32
	Materijalni rashodi
	38.700,00
	38.700,00
	36.506,80
	94,33

	323
	Rashodi za usluge
	28.490,00
	28.490,00
	28.445,46
	99,84

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	28.490,00
	28.490,00
	28.445,46
	99,84

	 
	ODRŽAVANJE JAVNIH POVRŠINA
	5.710,00
	5.710,00
	5.665,46
	99,22

	 
	ODRŽAVANJE NERAZVRSTANIH CESTA
	22.780,00
	22.780,00
	22.780,00
	100,00

	329
	Ostali nespomenuti rashodi poslovanja
	10.210,00
	10.210,00
	8.061,34
	78,96

	3291
	Naknade za rad predstavničkih i izvršnih tijela, povjerenstava i slično
	9.560,00
	9.560,00
	8.061,34
	84,32

	3299
	Ostali nespomenuti rashodi poslovanja
	650,00
	650,00
	0,00
	0,00



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Cvjetni trg.


Ad 2.	Plan potreba za aktivnostima, programima i projektima unapređenja kvalitete života građana za 2025., donošenje zaključka

[bookmark: _Hlk178587012]Milena Bekić Milinović, predsjednica Vijeća, daje uvodno obrazloženje točke i otvara raspravu.
U raspravi su sudjelovali svi nazočni članovi Vijeća. Nela Jantol, članica Vijeća, predlaže da se organiziraju tečajevi hrvatskog jezika za strane radnike.

Vijeće, nakon kratke rasprave, jednoglasno donosi





Z A K L J U Č A K

o Planu potreba za aktivnostima, programima i 
projektima unapređenja kvalitete života građana

I. Vijeće Mjesnog odbor Cvjetni trg donosi Plan potreba za aktivnostima, programima i 
      	projektima unapređenja kvalitete života građana.

II. Vijeće Mjesnog odbora Cvjetni trg predlaže da iz Proračuna Grada Zagreba za 2025.
      	osigura iznos od 3.000,00 EUR za provođenje Plana potreba za aktivnostima, programima     
     	i projektima unapređenja kvalitete života građana.

III.  	Ovaj se zaključak dostavlja Gradskom uredu za mjesnu samoupravu, promet, civilnu 
zaštitu i sigurnost na daljnje postupanje.


Ad 3. 	Odluka o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska, mišljenje, daje se

[bookmark: _Hlk178587198]Milena Bekić Milinović, predsjednica Vijeća, daje uvodno obrazloženje točke i otvara raspravu.
U raspravi su sudjelovali svi nazočni članovi Vijeća. Nebojša Gavrilov smatra da bi Grad trebao raspisati natječaj za izradu novog idejnog rješenja za kioske; u svim dijelovima Zagreba trebali bi biti postavljeni identični kiosci.

Vijeće, nakon kratke rasprave, jednoglasno donosi

ZAKLJUČAK

[bookmark: _Hlk177992501][bookmark: _Hlk177992529][bookmark: _Hlk177992543]o davanju mišljenja na Nacrt prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska


1. Vijeće Mjesnog odbora Cvjetni trg daje pozitivno mišljenje na Nacrt prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska.
 
2. Ovaj se zaključak dostavlja Vijeću Gradske četvrti Donji grad na daljnje postupanje.


Ad 4. 	Odluka o izmjeni Poslovnika o radu Vijeća Mjesnog odbora Cvjetni trg, donošenje

[bookmark: _Hlk178587381]Milena Bekić Milinović, predsjednica Vijeća, daje uvodno obrazloženje točke i otvara raspravu.
U raspravi su sudjelovali svi nazočni članovi Vijeća.

Vijeće, nakon kratke rasprave, jednoglasno donosi



ODLUKU
o izmjeni Poslovnika o radu Vijeća Mjesnog odbora Cvjetni trg


Članak 1.

	U Poslovniku o radu Vijeća Mjesnog odbora Cvjetni trg, donesenog na 23. sjednici, 30. travnja 2023., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 


Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.


OBRAZLOŽENJE 
Odluke o izmjeni Poslovnika o radu Vijeća Mjesnog odbora Cvjetni trg
Na području Grada Zagreba osnivaju se gradske četvrti i mjesni odbori kao oblici mjesne samouprave putem kojih građani sudjeluju u odlučivanju o poslovima iz samoupravnog djelokruga i lokalnim poslovima koji neposredno i svakodnevno utječu na njihov život i rad.
Mjesni odbori imaju poslovnik, kojim u skladu sa zakonom, Statutom Grada Zagreba, Pravilima Mjesnog odbora, uređuju unutarnje ustrojstvo i način rada vijeća, a osobito konstituiranje Vijeća, početak mandata i obnašanje dužnosti člana vijeća, mirovanje i prestanak mandata člana Vijeća, izbor, razrješenje i pitanje povjerenja predsjedniku i potpredsjedniku vijeća, prava i dužnosti predsjednika, potpredsjednika i članova Vijeća te način njihova ostvarivanja, postupak donošenja akata Vijeća, sjednica Vijeća, radna tijela Vijeća, javnost rada Vijeća, postupak promjene Poslovnika o radu Vijeća i obavljanje stručnih, administrativnih i drugih poslova za Vijeće.
[bookmark: _Hlk177993530]Vijeće Mjesnog odbora Cvjetni trg donijelo je, na 23. sjednici, 30. travnja 2023. Poslovnik o radu Vijeća Mjesnog odbora Cvjetni trg, koji je objavljen dana 30. travnja 2023. na oglasnoj ploči u sjedištu Mjesnog odbora i stupio na snagu osmoga dana od dana objave na oglasnoj ploči.
Gradski ured za unutarnju reviziju i kontrolu proveo je u prvom kvartalu 2024. godine reviziju rada službenika izvan radnog vremena, a što se odnosilo na rad službenika Područnih odsjeka Odjela za rad tijela mjesne samouprave kojima je u opisu poslova rad s tijelima mjesne samouprave. U okviru revizijskog izvješća izradio je tri preporuke, među kojima i preporuku da se izvrši izmjena Poslovnika o radu vijeća gradskih četvrti i vijeća mjesnih odbora na način da se propiše obveza da se pozivi za sjednice šalju najkasnije sedam dana prije sjednice te osigurati da su službenici koji trebaju prisustvovati sjednici pravovremeno, najmanje sedam dana prije sjednice, obaviješteni o datumu, satu početka i trajanju sjednice, što je sukladno Kolektivnom ugovoru i Zakonu o radu, budući da je kao najveća prepreka za sudjelovanje službenika na sjednicama, kao djelatnicima upravnog tijela nadležnog za poslove mjesne samouprave koji obavljaju stručne, administrativne, tehničke i druge poslove za Vijeće, prepoznat kratak rok za sazivanje sjednica. S obzirom da je trenutna obaveza u Poslovnicima o radu vijeća mjesnih odbora sazivanje svih sjednica najkasnije tri dana prije održavanja sjednice, bilo je potrebno uskladiti navedeni rok s važećim zakonskim propisima, odnosno na način da se poziv za sjednicu dostavlja članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice.
[bookmark: _Hlk177993256]Slijedom iznijetog, izvršena je predmetna izmjena Poslovnika o radu Vijeća Mjesnog odbora Cvjetni trg na način da je Vijeće Mjesnog odbora  Cvjetni trg donijelo, na 39. sjednici dana 27. rujna 2024. Odluku o izmjeni Poslovnika o radu Vijeća Mjesnog odbora Cvjetni trg.
Člankom 28. stavkom 2. Poslovnika propisano da Vijeće odlukom mijenja i dopunjuje Pravila Mjesnog odbora i Poslovnik o radu Vijeća.
Člankom 74. stavkom 4. Poslovnika propisano je da ako je promjena Poslovnika potrebna radi usklađenja sa zakonom, Statutom Grada Zagreba i gradskim odlukama, prijedlog za promjenu Poslovnika mogu dati gradonačelnik i/ili predsjednik Vijeća.
Člankom 76. stavkom 2. Poslovnika propisano je da ako se Poslovnik mijenja i dopunjuje radi usklađivanja sa zakonom, Statutom Grada Zagreba ili gradskim odlukama ne provodi se prethodna rasprava.

 Sukladno navedenom, temeljem članka 99. stavka 1. točke 6. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22) Vijeće Mjesnog odbora Cvjetni trg donijelo je na 39. sjednici, 27. rujna 2024. Odluku o izmjeni Poslovnika o radu Vijeća Mjesnog odbora Cvjetni trg, kao u prilogu, a koja stupa na snagu osmoga dana od dana objave na oglasnoj ploči u sjedištu Mjesnog odbora.


Ad 5.	Inicijativa za postupkom izmjene područja i naziva mjesnih odbora, donošenje zaključka

Milena Bekić Milinović, predsjednica Vijeća, daje uvodno obrazloženje točke i otvara raspravu.
U raspravi su sudjelovali svi nazočni članovi Vijeća. Nela Jantol, članica Vijeća, prihvaća ideju o spajanju mjesnih odbora, ali smatra da ideja nije dovoljno razrađena, tj. da nam nisu poznate posljedice tog spajanja.

Vijeće, nakon kratke rasprave, sa 4 glasa za i 1 glas suzdržan, donosi	

ZAKLJUČAK
[bookmark: _Hlk24016968]o inicijativi za postupkom izmjene područja i naziva Mjesnog odbora Cvjetni trg


1. [bookmark: _Hlk178583080]Vijeće Mjesnog odbora Cvjetni trg je raspravljalo o inicijativi za postupkom izmjene područja i naziva Mjesnog odbora.

2. Predlaže se spajanje Mjesnog odbora Cvjetni trg s Mjesnim odborom Zrinjevac, u cijelosti – bez dodatnih izmjena granica. Adresa sjedišta bila bi adresa Mjesnog odbora Zrinjevac, Palmotićeva 30. O imenu Mjesnog odbora raspravljat će se naknadno.

3. Ovaj zaključak se dostavlja Vijeću Gradske četvrti Donji grad na nadležno postupanje.






Ad 6.	Pitanja i prijedlozi.	

Pod ovom točkom nije bilo diskusije. 



Sjednica je završila u 20:30 sati


KLASA: 024-08/24-003/1951
URBROJ: 251-13-11-1/002-24-2
Zagreb, 27. rujna 2024.


Zapisnik sastavila: Milena Bekić Milinović
Predsjednica
Vijeća Mjesnog odbora
Cvjetni trg

[bookmark: _GoBack]Milena Bekić Milinović, v.r.
